**FAKULTA MATEMATIKY FYZIKY A INFORMATIKY UNIVERZITA KOMENSKÉHO**

**EDITÁCIA WEB APLIKÁCIE**

*Frisbee portál*

zimný semester 2016/2017

Filip Špaldoň

Gabriel Halasi

Matej Randík

Michaela Vávrová

**Obsah**

[1. Úvod 1](#_Toc463941033)

[1.1. Predmet špecifikácie 1](#_Toc463941034)

[1.2. Rozsah projektu a funkcie systému 1](#_Toc463941035)

[1.3. Slovník pojmov, skratky 1](#_Toc463941036)

[1.4. Dôležité odkazy 2](#_Toc463941037)

[2. Všeobecný opis aplikácie 3](#_Toc463941038)

[2.1. Kontext systému 3](#_Toc463941039)

[2.2. Charakteristika užívateľov 3](#_Toc463941040)

[2.3. Funkcie aplikácie 3](#_Toc463941041)

[3. Konkrétne požiadavky 5](#_Toc463941042)

[3.1. Funkčné požiadavky 5](#_Toc463941043)

[3.1.1. Všeobecné požiadavky na prístup k aplikácii 5](#_Toc463941044)

[3.1.2. Prístup k aplikácii z pohľadu návštevníka 5](#_Toc463941045)

[3.1.3. Prístup k aplikácii z pohľadu hráčov 6](#_Toc463941046)

[3.1.4. Prístup k aplikácii z pohľadu adminov 6](#_Toc463941047)

[3.1.5. Prístup k aplikácii z pohľadu super admina 6](#_Toc463941048)

# **Úvod**

## **Predmet špecifikácie**

Táto špecifikácia požiadaviek na softvér popisuje používateľské a funkčné požiadavky na už existujúci systém pre zaznamenávanie a prehľad odohraných turnajov. Tento dokument je určený všetkým ľuďom, ktorí s informačným systémom prídu do priameho alebo nepriameho kontaktu.

## **Rozsah projektu a funkcie systému**

Projekt v súčasnej verzii poskytuje služby, akými sú evidovanie hráčov a turnajov. Zobrazuje mená hráčov, ich príslušnosť k tímu a klubu, počet odohraných turnajov a počet spiritov. Obsahuje tiež detaily o turnajoch akými sú názov, miesto konania, dátum, kategória, umiestnenie a či daný tím získal spirit. Tento existujúci systém je neprehľadný a niektoré úkony sú príliš zložité a zdĺhavé. Našou úlohou je upraviť dostupnosť aplikácie (odkazy č. 2 a 3) z hlavnej stránky (<http://www.outsiterz.org>), nastaviť právomoci užívateľov po prihlásení (user, admin, super admin), zjednodušiť vyhľadávanie a triedenie zobrazovaných informácií a pridať rôzne štatistiky vo forme grafov, poprípade tabuliek.

## **Slovník pojmov, skratky**

|  |  |
| --- | --- |
| Frisbee ultimate | Bezkontaktná kolektívna hra s diskom Frisbee, v ktorom proti sebe hrajú dve družstvá. Hrá sa na  mnohých úrovniach a v rôznych kategóriách. |
| Mixed | Kategória, kde proti sebe hrajú muži aj ženy. |
| Open | Kategória kde hrajú iba muži. |
| Spirit of the Game | Duch hry. Spirit je teda cena, ktorá sa udeľuje na každom turnaji. Je to cena pre tých ktorí sa chovali najčestnejšie a udeľujú ju ostatné tímy. |
| Klub | Je to zoskupenie tímov a hráčov. |
| Tím | Pred každým turnajom hráči klubov vytvoria tímy (v rámci ich klubu). Hráč môže byť vo viacerých tímoch ale nie v rámci jedného turnaja. |
| Turnaj | Môže mať viac kategórií. Existujú už vytvorené kategórie ale môžu sa vytváraj aj nové. Klub môže poslať na turnaj viac tímov do rôznych kategórií. |
| Zápas | Odohráva sa medzi dvoma tímami v rámci turnaja. |

## **Dôležité odkazy**

* Hlavná stránka občianskeho združenia hráčov Friesbee ultimate: <http://www.outsiterz.org> (1)
* Existujúca aplikácia pre tých, ktorí nemajú prihlasovacie údaje :

[http://www.outsiterz.org/turnaje/](http://www.google.com/url?q=http%3A%2F%2Fwww.outsiterz.org%2Fturnaje%2F&sa=D&sntz=1&usg=AFQjCNH3qf2R1uVRhorqur5nsJr8g5WnBA) (2)

* Prístup k aplikácii len pre držiteľov prihlasovacích údajov (hráči a admini):

<http://www.outsiterz.org/wp-login.php> (3)

* Existujúce grafy: <http://www.outsiterz.org/turnaje/experimental.php>
* Github repozitár doterajšieho projektu: <https://github.com/DreamTeam2/frisbee-turnaje>
* Inšpirácia na vytvorenie mapy, ktorá bude zobrazovať už odohrané turnaje:

<https://coinmap.org/#/map/50.09996918/14.46910948/17>

* Inšpirácia na vytvorenie a umiestnenie prihlasovania: [Peakbagger.com](http://peakbagger.com/)

# **Všeobecný opis aplikácie**

## **Kontext systému**

Základom aplikácie je komunikácia s databázou, odkiaľ sú získavané všetky zobrazované údaje o hráčoch, kategóriách, tímoch, turnajoch, zápasoch a zostavách. Prístup k aplikácii na stránke majú rôzny aj neznámi návštevníci, hráči z rôznych klubov, admini z rôznych klubov a super admin. Každý z nich bude mať iné právomoci na rôzne úkony. Návštevník nebude mať také právomoci ako hráči, admini a super admin, ktorí budú mať po prihlásení možnosti na rôzne úpravy.

Táto aplikácia bude teda slúžiť všetkým klubom z celého Slovenska ale aj zahraničným klubom. Každý klub má svojho admina, ktorý sa bude starať o pridávanie údajov o jednotlivých hráčoch z klubu a taktiež bude pridávať tímy vytvorené z hráčov svojho klubu. Teda kluby majú svojich adminov a hráčov. Pred každým turnajom si kluby vytvoria tímy, ktoré klub(admin) potom prihlási do rôznych kategórií na turnaji.

## **Charakteristika užívateľov**

1. Návštevníci – Rôzne osoby bez prihlasovacích údajov. Budú mať možnosť prezerať si hlavnú stránku (1) a prehľad odohraných zápasov a podrobnosti o tímoch na stránke vytváraného systému (2)
2. Hráči – Všetci hráči z rôznych klubov na Slovensku alebo v zahraničí. Majú vytvorené možnosti editovať svoje údaje, údaje o klube a súčasnom tíme v ktorom hrajú. Našou úlohou bude upraviť ich, pridať možnosti filtrovania a triedenia podľa vybraného klubu, tímu alebo dátumu. Tzn., že ak hráč patrí do tímu A z klubu B, tak pri každom vyhľadávaní rôznych údajov(história turnajov, vyhľadávanie hráčov...) sa mu ako prvé možnosti budú zobrazovať všetky ostatné tímy, ktoré patria do toho istého klubu, všetci hráči z tímu A a klubu B a až potom ostatní.
3. Admini – Všetci admini z rôznych klubov, ktorý pristupujú k systému cez to isté rozhranie ako hráči. Budú môcť spravovať údaje v databáze, vytvárať turnaje, zápasy a pridávať hráčov zo svojho klubu.
4. Super admin - Bude môcť pristupovať cez to isté rozhranie ako hráči a admini a meniť všetky údaje.

## **Funkcie aplikácie**

Na stránke (3) po prihlásení (hráči, admini, super admin) bude mapa s prehľadom turnajov akých sa prihlásený užívateľ zúčastnil, poprípade odohrané turnaje tímu do ktorého aktuálne patrí. (coinmap.org ako možná inšpirácia)

Ak bude požívateľ prihlásený ako hráč, bude môcť vidieť svoj profil, tzn. klub do ktorého patrí, súčasný tím za ktorý hral a jeho umiestnenie na turnajoch. Dátumové filtrovanie turnajov zabezpečí ich zobrazenie za nejaké (aj presne zadané) obdobie. Prihlásený hráč bude mať zjednodušené filtrovanie pri hľadaní podľa priorít, teda podľa klubu a tímu ktorého je členom.

Môže si prezerať prehľad turnajov, ktorý treba upraviť, vymazať a dodať niektoré zobrazované informácie a taktiež ich usporiadať od najnovších. (možná inšpirácia News Feed na sociálnej sieti). Po kliknutí na názov turnaja sa hráčovi zobrazia detailné informácie:

* Zoznam tímov, ktoré sa zúčastnili na turnaji a názov klubu do ktorého patria.
* Umiestnenie jednotlivých tímov.
* Ktorý tím získal Spirit.
* Štatistiky a grafy z výsledkov turnaja. Grafy budú vytvorené z údajov ako napríklad koľko má ktorý hráč výhier (na y-ovej osi bude počet výhier a na x-ovej osi budú mená hráčov) alebo celkový prehľad odohraných turnajov doposiaľ (na y-ovej osi bude počet turnajov a na x-ovej osi budú roky, pričom každého hráča predstavuje samostatná krivka).

Ak bude používateľ prihlásený ako admin môže spravovať údaje o jednotlivých hráčoch (môže meniť ich údaje, pridať účasť na turnaji v nejakom tíme). Z pohľadu editovania turnajov bude našou úlohou upraviť pridávanie turnajov a zápasov,  vyriešiť problém kolízie viacerých adminov z rôznych klubov. Aby neprišlo k vytvoreniu už exitujúceho turnaja. Všetci admini (z rôznych klubov) budú môcť vytvoriť nový turnaj a pridať hráčov zo svojho klubu. Admin bude môcť pri vytváraní turnaja vyberať z exitujúcich kategórií alebo bude môcť vytvoriť novú. Bude môcť pridať informácie o odohranom zápase na turnaji medzi dvoma tímami aj s výsledkom. Aby táto práca nebola pre adminov príliš časovo náročná a odradzujúca pri vypĺňaní podrobnejších údajov, budeme sa snažiť čo najviac využiť automatické dopĺňanie údajov, napríklad pri vytváraní hráča: pri postupnom písaní názvu tímu už admin uvidí možnosti existujúcich tímov, ktorých názov sa čiastočne alebo úplne zhoduje, takisto pri uvedení príslušnosti ku klubu. Ak si admini nechajú zobraziť detailnejšie informácie o klube, zobrazí sa im veľa údajov o hráčoch, ktorý patria do klubu a pri každom majú možnosti ktoré môžu ako admini meniť, čiže príslušnosť k tímu alebo body za turnaje. Keďže chceme mať aspoň na pohľad menej údajov na stránke, podrobnejšie možnosti na zmeny údajov každého hráča sa zobrazia až po rozklinutí konkrétneho hráča.

# **Konkrétne požiadavky**

## **Funkčné požiadavky**

### **Všeobecné požiadavky na prístup k aplikácii**

1. Prístup k aplikácii treba zjednodušiť, pretože k projektu v pôvodnej verzii (2,3) je veľmi ťažké sa dostať z hlavnej stránky (1).
2. Teba graficky upraviť panel pre prihlasovanie užívateľov z hlavnej stránky (1), len pomocou mena a hesla bez načítania ďalšej stránky.
3. Heslo každý hráč obdrží e-mailom. (ako napríklad na stránke Peakbagger.com quick login).

### **Prístup k aplikácii z pohľadu návštevníka**

* 1. Návštevník môže prezerať tabuľky s prehľadom odohraných turnajov, zúčastnených tímov, počet výhier a prehier tímu, počet získaných spiritov.
  2. Návštevníkovi pomôže pri vyhľadávaní konkrétnych informácií(o hráčoch, turnajoch) v týchto tabuľkách filter, v ktorom si môže zadať presný alebo len približný dátum, tzn. že vo vyhľadávaní miesto konkrétneho dátumu zadá len mesiac alebo rok.
  3. Vpravo sa nachádza navigácia, s možnosťou kliknutia na turnaje, tímy, hráči.
  4. Po kliknutí na turnaje návštevník uvidí tabuľku so zoznamom turnajov za predošlé roky.
  5. Po otvorení jednotlivého turnaja sa zobrazí jedna tabuľka so zoznamom zúčastnených tímov a výsledky jednotlivých zápasov.
  6. Pod tabuľkou budú štatistiky o tom, ktorý tím má najviac a najmenej bodov, najviac spiritov.
  7. Bude tam tiež graf, kde na y-ovej osi bude počet bodov, na x-ovej osi budú názvy tímov.
  8. Po kliknutí na tímy, uvidí jednu tabuľku so zoznamom všetkých tímov. Ktorý má stĺpce: názov tímu, počet hráčov, počet výhier, prehier, počet získaných spiritov.
  9. Po otvorení jednotlivého tímu sa zobrazí tabuľka so zoznamom hráčov zvoleného tímu.
  10. Keď si v navigácii zvolí možnosť hráči, zobrazí sa mu tabuľka so zoznamom všetkých hráčov. Tabuľka bude mať stĺpce: prezývka, názov tímu, názov klubu, počet odohraných turnajov.
  11. Po rozkliknutí hráča návštevník môže vidieť tzv. vizitku hráča, ktorá obsahuje základné informácie ako meno, priezvisko, počet odohraných turnajov, počet výhier, prehier, počet získaných spiritov.

### **Prístup k aplikácii z pohľadu hráčov**

l. Hráči majú všetky doposiaľ vymenované možnosti zobrazovania informácií (a-k).

m. Pri prehľadávaní tabuliek okrem dátumového filtra majú hráči k dispozícii tiež filter formou dropboxu pre vyhľadanie konkrétneho tímu a klubu. Pri tomto filtri bude mať hráč zjednodušené hľadanie, pretože sa mu najskôr zobrazia:

* + - pri prehľadávaní dropboxu pre zoznam hráčov uvidí najskôr hráčov zo svojho tímu, potom ostatných hráčov zo svojho klubu a až následne ostatných hráčov z iných tímov a klubov
    - pri hľadaní konkrétneho tímu sa mu v dropboxe zobrazia najskôr tímy z jeho klubu a potom ostatné tímy rôznych klubov.

n. Hráči v tabuľkách vidia meno, prezývku, osobnú poznámku, odkaz na profil, pohlavie, ktoré je farebne rozlíšené (ružová = žena, modrá = muž).

o. Pri rozkliknutí svojho profilu, môže každý hráč meniť svoje údaje, či už osobné údaje alebo počty odohraných zápasov, výhier či prehier.

### **Prístup k aplikácii z pohľadu adminov**

p. Admini rôznych klubov majú hore spomenuté možnosti prezerania údajov v aplikácii (čísla a-o).

r. Admini môžu pridávať hráčov, vytvárať tímy, pridávať výsledky zo zápasov na turnajoch, to všetko v rámci svojich klubov.

### **Prístup k aplikácii z pohľadu super admina**

s. Super admin má všetky doteraz spomenuté právomoci na zobrazenie a zmeny

údajov (a-j).

t. Super admin sa prihlási cez štandardné užívateľské rozhranie ako hráči a admini klubov.

u. Cez toto rozhranie bude tiež môcť editovať, pridávať a mazať údaje v databáze.