**FAKULTA MATEMATIKY FYZIKY A INFORMATIKY UNIVERZITA KOMENSKÉHO**

**Zhodnotenie tímovej práce na projekte Frisbee**

zimný semester 2016/2017

Filip Špaldoň

Gabriel Halasi

Matej Randík

Michaela Vávrová

# Gabriel Halasi

* S našim tímom som veľmi spokojný. Napriek tomu, že sme v takomto zložení pracovali prvý krát, páčila sa mi pružnosť, komunikatívnosť, rozumné rozdelenie prác a hlavne to, že sme si pomáhali navzájom.
* Pracovali sme spoločne, len málokedy samy. Všetko čo sme si zvolili ako cieľ sme sa snažili dotiahnuť do čo najlepšieho stavu. Nie vždy sa to však podarilo.
* Celkovo som rád, že som bol v tomto tíme, a ďalšiu spoluprácu by som len privítal.

# Filip Špaldoň

* Tím, v ktorom som pracoval, bol poskladaný zo spoľahlivého kolektívu. Nebol problém dohodnúť sa na akýchkoľvek veciach, ktoré sa mali vyriešiť do nejakého deadline-u.
* Vždy sme sa dohodli kto čo spraví a pri katalógu požiadaviek sme všetko stíhali do požadovaného termínu odovzdania. Pri implementácii to už bolo horšie z dôvodu zápočtových týždňov a skúšok popri nich.
* Súčasťou projektu boli aj samostatné stretnutia skupiny, na ktorých sme nemali problém sa na čomkoľvek dohodnúť a vždy sme sa všetci stretli.

# Matej Randík

* Práca v tíme bola vynikajúca, stretávanie tímu sa konalo pravidelne aj s dodatočnými riešeniami konkrétnych problémov pomocou online komunikácie. Na všetkých častiach projektu sme pracovali rovnomerne a pri rozdeľovaní práce a riešení problémov sme sa vždy vedeli dohodnúť a celá realizácia projektu prebehla bez konfliktov.

# Michaela Vávrová

* V tíme, ktorý sme si samy zostavili na začiatku semestra sa mi pracovalo veľmi dobre. Moji kolegovia všetci ukázali, že sú spoľahliví, pracovali zodpovedne a snažili sa venovať projektu najviac ako sa dalo.
* Nemali sme problém nájsť spoločný čas na stretnutia (mimo zápočtových týždňov, vtedy to bolo kvôli povinnostiam zložitejšie) . Na všetkom sme sa vedeli dohodnúť a tak sme predišli akýmkoľvek konfliktom.

# Spoločné zhodnotenie práce

* Téma Frisbee sa nám páčila aj obsahovo aj druhom technológií, ktoré boli určené na jej dokončenie (Python Django). Bola to jedna z tém, ktorú sme ohodnotili väčším počtom bodov pri úvodnom vyberaní tém projektov. Aj keď ani jeden z nás nemal doterajšie skúsenosti s Djangom, bola to pre nás výzva, s ktorou sme sa „popasovali“.
* Keďže to bol typ projektu, ktorý bol treba dokončiť, potrebovali sme sa podrobne oboznámiť už s existujúcou verziu a samozrejme pozbierať nové požiadavky. Komunikácia so zadávateľom projektu bola dobrá. Bol ochotný sa s nami stretnúť (ak to bolo nevyhnutné). Inak naša komunikácia prebiehala cez internet, čo nám všetkým výrazne šetrilo čas.
* V úvodných fázach práce na projekte (tvorba diagramov, dokumentov) prebiehala naša práca bez problémov a všetko sme sa snažili odovzdať načas a v čo najlepšej forme.
* Neskôr vo fáze implementácie sme narazili na závažný problém. Existujúca verzia mala nedostatočný návod na spustenie a zabralo nám veľmi veľa času vôbec spustiť projekt nevraviac o tom, že bolo treba vyriešiť ešte niekoľko ďalších chybových hlásení. Kvôli tomu sme sa dostali do sklzu, čo spôsobilo, že sme museli vynechať niektoré požiadavky.
* Ak by sa dalo s implementáciou začať skôr, podarilo by sa nám možno splniť všetky zadávateľove požiadavky. Spočiatku sme však všetok čas sústredili na plnenie týždenných úloh v podobe grafov a dokumentov (mimo iných povinností).
* Možno by sme zvolili menej priebežných úloh aby bolo viac času na implementáciu už počas semestra, lebo takto vyšiel čas na implementáciu na obdobie zápočtov a skúšok a to bolo časovo náročné.